**FIFADIAN-KANINA 27 JANOARY 2018**

*«****Ary mivavaha mandrakariva ao amin'ny Fanahy amin'ny fivavahana rehetra*** *» Efes.6 :18a*

Ao anatin’ny fandaharam-potoanan’ny FJKM Ilanivato Misionera, dia isaorana ny Tompo tamin’ny fanatrehany ny Vavaka Fifadian-kanina ny Sabotsy 27 Janoary 2018.

Tao anatin’izany indrindra no niarahana niombona tamin’ny fanehom-pisaorana sy fiderana an’i Jesoa Kristy ilay MANAPAKA AMIN’NY FAHEFANY noho ny taom-piasana 2017 ary nametrahana teo anatrehany ny taom-piasana 2018.

Anisan’ny nivoitra sy nifampizarana tao anatin’ny fijoroana vavolombelona : misy ireo namana izay tonga namonjy ny fiangonana, nataony toy ny fahazarana fotsiny izany. Kanefa nanomboka tamin’ny fotoana nandraisan’izy ireo an’i Jesoa Kristy dia niova izany, ary *nahita tsirony*, izany hoe : nahazo aim-panahy izy ireo rehefa mihaino toriteny sy mankaty am-piangonana. Izany dia nitarika ny tsirairay tonga nanatrika hifampitarika amin’ny fandraisana an’i Jesoa.

Teo amin’ny Tenin’Andriamanitra kosa dia nambara fa tsy maintsy mitafy ny fiadian’Andriamanitra isan’andro ny Kristiana mba handreseny ny fahavalo (devoly - ota – izao tontolo izao - nofo) amin’ity taona 2018 sy ny ho avy rehetra.